Проект за изменение и допълнение на
Наредба за придобиване, управление и разпореждане с общински имоти и вещи на Община Горна Малина

- Било	Чл.25. Първоначалната наемна цена при провеждане на търг или конкурс за отдаване под наем на имоти, предназначени за административни нужди, не може да бъде по-ниска от размера на наемната цена на жилище със същата полезна площ и показатели, увеличена 3 пъти, а за стопански нужди – съгласно тарифата на Общинския съвет.
- Става Чл.25. Първоначалната наемна цена при провеждане на търг или конкурс за отдаване под наем на имоти, се определя съгласно тарифата на Общинския съвет.

- Било Чл.31. (1) Първоначалната наемна цена при провеждане на публичен търг или публично оповестен конкурс за отдаване под наем на общински имоти се определя в съответствие с базисните наемни цени, приети от Общински съвет Горна Малина по предходния член.
(2) Когато на търга не се явят кандидати, той се обявява за непроведен, като за него се изготвя протокол.
(3) В случаите на предходната алинея, кметът на община Горна Малина може да насрочи повторен търг 
(4) Когато на повторния търг се яви само един кандидат, той се обявява за спечелил търга, при предложената от него цена, но не по-ниска от началната тръжна цена.
(5) При необходимост от провеждане на последващи търгове, началната тръжна цена може да бъде намалявана, след решение на Общински съвет Горна Малина.

- Става Чл.31. (1) Първоначалната наемна цена при провеждане на публичен търг или публично оповестен конкурс за отдаване под наем на общински имоти се определя в съответствие с базисните наемни цени, приети от Общински съвет Горна Малина по предходния член.
(2) Когато на търга не се явят кандидати, той се обявява за непроведен, като за него се изготвя протокол.
(3) В случаите на предходната алинея, кметът на община Горна Малина може да насрочи повторен търг 
(4) Търгът се провежда само в случай, че са се явили най-малко двама кандидати или са подадени две заявления за участие;
(5) Когато за търга е подадено само едно заявление за участие, със заповед на кмета се обявява повторен такъв, като участникът подал заявление за участие в първоначалния търг, автоматично се допуска до участие в него;
(6) Когато на повторния търг се яви само един кандидат, той се обявява за спечелил търга, при предложената от него цена, но не по-ниска от началната тръжна цена.
(7) При необходимост от провеждане на последващи търгове, началната тръжна цена може да бъде намалявана, след решение на Общински съвет Горна Малина.

- Било Чл.65. (1) Най-малко 30 дни преди крайния срок за подаване заявленията за участие в публичен търг, Кметът на Общината публикува поне в един електронен или национален ежедневник, както и на интернет страницата на община Горна Малина, съобщение за търга с минимално съдържание, включващо данни по предходната разпоредба. Съобщение със същото съдържание се поставя на видно място в сградата на общинската администрация в 3-дневен срок от издаване на заповедта за откриване процедурата по провеждане на съответния публичен търг. В едно съобщение може да бъде поместена информация за повече от един публичен търг. 
(2) В случай че за търга не са подадени заявления, срокът може да се удължи с още 14 дни със заповед на кмета на общината.  

- Става Чл.65. (1) Най-малко 30 дни преди крайния срок за подаване заявленията за участие в публичен търг, Кметът на Общината публикува поне в един електронен или национален ежедневник, както и на интернет страницата на община Горна Малина, съобщение за търга с минимално съдържание, включващо данни по предходната разпоредба. Съобщение със същото съдържание се поставя на видно място в сградата на общинската администрация в 3-дневен срок от издаване на заповедта за откриване процедурата по провеждане на съответния публичен търг. В едно съобщение може да бъде поместена информация за повече от един публичен търг.
(2) Търгът се провежда, когато са се явили най-малко двама кандидати или са подадени две заявления за участие.
(3) В случай че за търга не са подадени заявления, срокът може да се удължи с още 14 дни със заповед на кмета на общината.  

- Било Чл.66. (1) При провеждане на повторен публичен търг, кандидатите следва да подадат нови заявления за участие, при спазване изискванията, посочени в заповедта за повторния търг. 
- Става Чл.66. (1) При провеждане на повторен публичен търг, кандидатите подали заявления за участие в първоначалния търг се допускат до участие без да подават нови заявление, при спазване изискванията, посочени в заповедта за повторния търг. 

- Било Чл.67. (1) Когато на търга с явно наддаване се яви само един кандидат от подалите заявление за участие, търгът се отлага с 1 час и ако след този срок не се яви друг, кандидатът се обявява за спечелил по начална тръжна цена.  
(2) Когато на търга с явно наддаване не се яви кандидат, търгът се обявява за непроведен. 
- Става Чл.67. (1) Когато на търга с явно наддаване се яви само един кандидат от подалите заявление за участие, търгът се отлага с 1 час и ако след този срок не се яви друг, кандидатът се обявява за спечелил по начална тръжна цена.  
(2) Търгът се провежда, когато са се явили най-малко двама кандидати или са подадени две заявления за участие;
(3) Когато за търга е подадено само едно заявление за участие, със заповед на кмета се обявява повторен такъв, като участникът подал заявление за участие в първоначалния търг се допуска до участие без да подава ново заявление, при спазване изискванията, посочени в заповедта за повторния търг;
 (4) Когато на търга с явно наддаване не се яви кандидат, търгът се обявява за непроведен. 
- Било Чл.78. (1) В срок от четиринадесет дни, считано от датата на плащане на цената, данъците, таксите и режийните разноски, Кметът на общината сключва договор за продажба на съответния имот или ограничено вещно право. 
(2) В срок от четиринадесет дни, считано от влизане в сила на заповедта по чл. 76, ал. 2 или по чл. 77, ал. 2, Кметът на общината сключва договор за продажба, за съответния имот. 
 (3) Вписването на договора се извършва от купувача, който представя екземпляр от вписания договор на гл. експерт „Общинска собственост“ за отписване на имота и отбелязване на извършената промяна в актовите книги.
- Става Чл.78. (1) В срок от четиринадесет дни, считано от датата на плащане на цената, данъците, таксите и режийните разноски, Кметът на общината сключва договор за продажба на съответния имот или ограничено вещно право. 
(2) В срок от четиринадесет дни, считано от влизане в сила на заповедта по чл. 76, ал. 2 или по чл. 77, ал. 2, Кметът на общината сключва договор за продажба или отдаване под наем, за съответния имот. 
 (3) Вписването на договора се извършва от купувача, който представя екземпляр от вписания договор на гл. експерт „Общинска собственост“ за отписване на имота и отбелязване на извършената промяна в актовите книги.
- Било Чл.79. (1) Внесените депозити на недопуснатите до участие в търга заявители и неспечелилите участници се възстановяват от звено „Финансово-административни дейности“ в 7-дневен срок от датата, на която посочената дирекция е получила протокола за проведения публичен търг. 
(2) Разпоредбата на ал. 1 не се прилага в случаите на чл. 71 и чл. 75 
- Става Чл.79. (1) Внесените депозити на недопуснатите до участие в търга заявители и неспечелилите участници се възстановяват от звено „Финансово-административни дейности“ в 7-дневен срок от подписването на договора със спечелилия участник и подадено заявление от участниците с актуална банкова сметка.
(2) Внесеният депозит на спечелил участник, при сключен договор за отдаване под наем, се задържа до изтичане срока на договора като гаранция за изпълнението му.
(3) Разпоредбата на ал. 1 не се прилага в случаите на чл. 71 и чл. 75 

- Било Раздел VII  ОРГАНИЗИРАНЕ И ПРОВЕЖДАНЕ НА ПУБЛИЧНО ОПОВЕСТЕН КОНКУРС ЗА ПРОДАЖБА НА ИМОТИ – ЧАСТНА ОБЩИНСКА СОБСТВЕНОСТ
- Става Раздел VII ОРГАНИЗИРАНЕ И ПРОВЕЖДАНЕ НА ПУБЛИЧНО ОПОВЕСТЕН КОНКУРС ЗА ПРОДАЖБА И ОТДАВАНЕ ПОД НАЕМ НА ИМОТИ - ОБЩИНСКА СОБСТВЕНОСТ

- Било Чл.96. (1) При неплащане на цената в определения в заповедта по чл. 94 срок спечелилият участник губи правото за сключване на сделка по предмета на конкурса, както и внесения депозит.  
(2) В случая по ал. 1 за спечелил се определя участникът, класиран на второ място в протокола на комисията. 
(3) Ако лицето по ал. 2 не внесе цената в определения срок, процедурата се прекратява и се насрочва нов публично оповестен конкурс. 
(4) Внесените депозити на неспечелилите участници се връщат от отдел „Финансово-административни дейности“ в 7-дневен срок от датата, на която посочената дирекция е получила протокола за проведения търг.
- Става Чл.96. (1) При неплащане на цената в определения в заповедта по чл. 94 срок спечелилият участник губи правото за сключване на сделка по предмета на конкурса, както и внесения депозит.  
(2) В случая по ал. 1 за спечелил се определя участникът, класиран на второ място в протокола на комисията. 
(3) Ако лицето по ал. 2 не внесе цената в определения срок, процедурата се прекратява и се насрочва нов публично оповестен конкурс. 
(4) Внесените депозити на неспечелилите участници се връщат от отдел „Финансово-административни дейности“ в 7-дневен срок от подписването на договора със спечелилия участник и подадено заявление от участниците с актуална банкова сметка.
(5) Внесеният депозит на спечелил участник, при сключен договор за отдаване под наем,  се задържа до изтичане срока на договора като гаранция за изпълнението му.











